شه‌فه‌ق نيوز/ له‌ يه‌كيگ له‌ مه‌زادخانه‌يل بريتانى سه‌ياره‌يگ "روڵز رويس" نمايش كريا ك جوور كوشك تاريف كريه‌ێد و نرخه‌گه‌ى ره‌سيه‌ نزيكه‌ى 900 هه‌زار دۆلار ئه‌مريكى و سه‌ياره‌گه‌ وه‌ "ڤانتۆم 1" ناسريه‌ێد، ك لايه‌ن "كلارنس غازك" وه‌ڕيه‌وبه‌ر دارايى كومپانياى "وۆل وۆرس" پيشكه‌شى كرده‌سه‌ "مود" هاوسه‌رى.
سه‌ياره‌گه‌ له‌ ناوه‌و شوونه‌واره‌يليگ تايبه‌ت وه‌ سه‌رده‌م شاژن مارى ئه‌نتوانێت هاوسه‌ر شا لويس شانزه‌يه‌م پادشاى فره‌نسا وه‌پيه‌و دياره‌و غازك خوازيار خاسسازيكردنى بوى له‌ ناوه‌و، وه‌ل فه‌رشكردنى و رازاننه‌وه‌ى جوور كوشك وه‌خاتر رازيكردن هاوسه‌ره‌گه‌ى، ك ئى كاريشه‌ نزيكه‌ى 10 مانگ دريژه‌ داشتگه‌.
